**Prešovská univerzita v Prešove** so sídlom v Prešove je v zmysle zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov verejnou vysokou školou univerzitného typu.

Všeobecne
---------

Uvedené predstavuje jej najvýznamnejšiu charakteristiku, radí ju do systému vysokých škôl Slovenskej republiky a vymedzuje jej základné poslanie v oblasti vzdelávania, výskumu a vývoja, zahraničnej orientácie i technológie zabezpečovania zdrojov pre jej efektívne pôsobenie. Je to tretia najväčšia slovenská univerzita podľa počtu fakúlt.

PU bola zriadená zákonom č. 361/1996 Z. z. o rozdelení Univerzity Pavla Jozefa Šafárika v Košiciach s účinnosťou od 1. januára 1997. V priebehu svojej existencie sa PU vypracovala na modernú a dynamickú univerzitu s pedagogicko-výskumnými pracoviskami, vybavenú modernými informačno-komunikačnými systémami. Pedagogicko-výskumným zameraním je univerzita orientovaná na oblasť spoločenských vied, prírodných vied, teologických vied, telovýchovy a športu, manažmentu, umenia a zdravotníctva.  
V súčasnosti univerzitu tvorí osem fakúlt, 12 celouniverzitných pracovísk, 2 špecializované
pracoviská a 8 účelových zariadení univerzity. Univerzita prostredníctvom svojich ôsmich fakúlt a ústavov poskytuje vzdelanie v takmer 200 študijných programoch v širokej variete študijných odborov a ich špecializácií vo všetkých stupňoch vysokoškolského štúdia.  
Prešovská univerzita je členom viacerých medzinárodných zoskúpení a kozorcií ako napríklad: EUA - European University Association, DRC - Danube Rectors’ Conference), EMUNI – Euro-Mediterranean University, EAEC - European Association for Erasmus Coordinators a Alliance of Central-Eastern European Universities.

Organizačná štruktúra univerzity
--------------------------------

### Fakulty PU

* Pohľad na ulici 17. novembra a mesto Prešov z internátu Prešovskej univerzityFilozofická fakulta (1959)
* Gréckokatolícka teologická fakulta (1990)
* Fakulta humanitných a prírodných vied (1997)
* Fakulta manažmentu (2004)
* Pedagogická fakulta (1949)
* Pravoslávna bohoslovecká fakulta (1950)
* Fakulta športu (2004)
* Fakulta zdravotníckych odborov (2002)

### Celouniverzitné pracoviská PU

* Centrum kompetenčného a celoživotného vzdelávania (CCKV PU)
* Centrum výpočtovej techniky (CVT PU)
* Centrum excelentnosti ekológie živočíchov a človeka
* Centrum excelentnosti sociohostorického a kultúrnohistorického výskumu PU
* Rektorát (R PU)
* Univerzitná knižnica (UK PU)
* Ústav rusínskeho jazyka a kultúry (URJK PU)
* Ústav ázijských štúdií (UAS PU)
* Ústav rómskych štúdií (ÚRŠ)
* Ústav maďarského jazyka a kultúry (ÚMJK)
* Vydavateľstvo Prešovskej univerzity (V PU)

### Špecializované pracoviská

* Pravoslávny kňazský seminár (PKS)
* Gréckokatolícky kňazský seminár blahoslaveného biskupa Pavla Petra Gojdiča (GKS),

### Účelové zariadenia univerzity

Celouniverzitné edukačné a výcvikové stredisko (CED) Domaša, Školský pozemok Pod Kalváriou, Športový areál, Športová hala Pod kamennou baňou, Viacúčelové športové ihrisko, Študentský domov a jedáleň (ŠDJ), Účelové zariadenie Batizovce, Účelové zariadenie Lodenica Zemplínska Šírava

História univerzity
-------------------

Napriek svojej krátkej existencii, Prešovská univerzita v Prešove má omnoho hlbšie korene. História jednotlivých fakúlt je niekoľkonásobne staršia ako je vek univerzity. Najstaršou fakultou PU je Gréckokatolícka teologická fakulta, ktorá bola založená už v roku 1880. Do obdobia 50-tych rokov minulého storočia sa datuje vznik ďalších troch fakúlt - Pravoslávnej bohosloveckej fakulty, Filozofickej fakulty a Pedagogickej fakulty (aj keď posledné dve pôvodne vznikli ako súčasti iných vysokých škôl). V roku 1997 bola založená Fakulta humanitných a prírodných vied, ktorá vznikla rozdelením pôvodnej Pedagogickej fakulty, čím došlo ku špecializácii prípravy učiteľov primárneho vzdelávania a učiteľov všeobecnovzdelávacích predmetov základných a stredných škôl na dvoch fakultách. Najmladšími fakultami vo zväzku Prešovskej univerzity v Prešove sú Fakulta zdravotníckych odborov, Fakulta manažmentu a Fakulta športu, ktoré vznikli v rozpätí rokov 2002 – 2004.

Vznik Prešovskej univerzity významnou mierou ovplyvnil predpoklady a podmienky vzdelávania, resp. výskumu a vývoja najmä v regióne, v ktorom sídli. Jej aktívny vzdelávací i výskumný vplyv a dosah však významne presahuje región východného Slovenska. Prirodzenú demografickú základňu študujúcich na univerzite tvorí východoslovenský región, univerzita však zároveň pôsobí ako vysokoškolská inštitúcia s celonárodnou pôsobnosťou.

### Rektori

Na čele Prešovskej univerzity v Prešove stáli títo rektori:

* 1997 – 2003: prof. PhDr. Karol Feč, CSc.
* 2003 – 2007: Dr. h.c. prof. PhDr. František Mihina, CSc.
* 2007 – 2015: prof. RNDr. René Matlovič, PhD. LL.M
* 2015 – súčasnosť: Dr. h. c. prof. PhDr. Peter Kónya, PhD.

Centrá excelentnosti
--------------------

Výskum je integrálnou súčasťou Prešovskej univerzity a jeho výsledky sú implementované do vyučovacieho procesu, najmä ako predmet rôznych workshopov a laboratórnej práce študentov. Vzhľadom na dosiahnuté výsledky Prešovská univerzita zriadila Centrum pre komercializáciu výstupov výskumu a manažment duševného vlastníctva PU. Toto špecializované pracovisko má prispieť k prenosu a komercializácii duševného vlastníctva a technológií vznikajúcich v prostredí PU s dôrazom na ochranu intelektuálneho vlastníctva univerzity, vytvorí a bude aplikovať politiku licencovania. Za týmto účelom sa Prešovská univerzita stala členom medzinárodných výskumných organizácií ako napríklad ProTon Europe, the European knowledge transfer association a the Association of University technology managers, a tiež neziskových asociácií vedúcich pracovníkov z oblasti technológie a obchodu, ktorí spravujú duševné vlastníctvo.

Na Prešovskej univerzite v súčasnosti pôsobia 3 centrá excelentnosti:

### Lingvokulturologické a prekladateľsko-tlmočnícke centrum

Špičkové výskumné pracovisko zriadené na FF, cieľom ktorého je modernizácia a zefektívnenie systému podpory výskumu a skvalitnenie infraštruktúry PU v oblasti štúdia jazykov, cestovného ruchu s laboratóriami:

* *Prekladateľsko-tlmočnícke*
* *Masmediálne*
* *Fonetické posunie výskum v oblasti jazykov na medzinárodnú úroveň*.

### Centrum excelentnosti ekológie živočíchov a človeka

Špičkové výskumné pracovisko zriadené na FHPV PU, ktorého cieľom je zvýšenie kvality a synergie potenciálu Prešovskej univerzity v oblasti excelentného ekologického výskumu živočíchov a človeka - centrum excelentnosti pozostáva z troch laboratórií

* *Laboratórium ekofyziológie živočíchov a rastlín*
* *Laboratórium molekulárnej ekológie živočíchov a biodiverzity*
* *Laboratórium molekulárnej ekológie človeka*.

### Centrum excelentnosti sociohistorického a kultúrnohistorického výskumu

Špičkové vedecké pracovisko zriadené na FF rovnako ako predošlé centrá zriadené z prostriedkov ŠF EÚ zamerané na zvýšenie potenciálu a kvality v oblasti historického výskumu a to v troch prioritách:

* *cirkvi a náboženstvá v historickom vývine strednej Európy*,
* *migračné procesy a ich úloha v dejinách spoločnosti*
* *dokumentácia a ochrana kultúrneho dedičstva Slovenska*.

Centrum excelentnosti prostredníctvom vybudovania Laboratória sociohistorických a kultúrnohistorických analýz a databáz (slúži na hlavné vedecko-výskumné aktivity v prioritách - študovňa, multimediálny archív a redakcia) umožňuje kvalitnejší výskum, vstup do európskych i svetových výskumných sietí, v ktorých slovenské zastúpenie zatiaľ chýba.

Medzinárodný vedecký časopis European Journal of Ecology
--------------------------------------------------------

V roku 2015 začala Prešovská univerzita v Prešove vydávať European Journal of Ecology, medzinárodný ekologický *Open Access* vedecký časopis. Edičnú radu tvorenú špičkovými expertmi z celého sveta vedie prof. Piotr Tryjanowski z University of Life Sciences v Poznani v Poľsku.

Galéria
-------

* Pohľad z KalváriePohľad z Kalvárie
* AulaAula
* RektorátRektorát
* InternátInternát
* Študentský domov a jedáleňŠtudentský domov a jedáleň
* Študentský domovŠtudentský domov
* Filozofická fakultaFilozofická fakulta

Pozri aj
--------

* Prešovská súťaž krátkych poviedok

Referencie
----------

1. ↑   *Informácie o Prešovskej univerzite v Prešove* [online]. [Cit. 2021-05-26]. Dostupné online. Archivované 2021-05-14 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Prešovská univerzita v Prešove**

Externé odkazy
--------------

* oficiálna stránka univerzity(po slovensky)/(po anglicky)
* STV2 4. 9. 2010[nefunkčný odkaz] (po slovensky)/(po nemecky)

Súradnice: 48°59′28″S 21°13′58″V﻿ / ﻿48,991207°S 21,232833°V﻿ / 48.991207; 21.232833

| * z
* d
* u
Prešovská univerzita v Prešove |
| --- |
| Fakulty | 
* Fakulta humanitných a prírodných vied
* Fakulta manažmentu
* Fakulta športu
* Fakulta zdravotníckych odborov
* Filozofická fakulta
* Gréckokatolícka teologická fakulta
* Pedagogická fakulta
* Pravoslávna bohoslovecká fakulta

 |
| Celouniverzitné pracoviská | 
* Centrum kompetenčného a celoživotného vzdelávania
* Centrum výpočtovej techniky
* Centrum excelentnosti ekológie živočíchov a človeka
* Centrum excelentnosti sociohostorického a kultúrnohistorického výskumu
* Rektorát
* Univerzitné informačno-poradenské centrum
* Univerzitná knižnica
* Ústav rusínskeho jazyka a kultúry
* Ústav ázijských štúdií
* Ústav rómskych štúdií
* Ústav maďarského jazyka a kultúry
* Vydavateľstvo Prešovskej univerzity

 |
| Ľudia | 
* Rektor: Peter Kónya
* Kategória Absolventi
* Kategória Dekani
* Kategória Rektori
* Kategória Vyučujúci

 |

| * z
* d
* u
Vysoké školy na Slovensku |
| --- |
| Verejné vysoké školy | 
* Akadémia umení
* Ekonomická univerzita
* Katolícka univerzita
* Prešovská univerzita
* Slovenská poľnohospodárska univerzita
* Slovenská technická univerzita
* Technická univerzita v Košiciach
* Technická univerzita vo Zvolene
* Trenčianska univerzita Alexandra Dubčeka
* Trnavská univerzita
* Univerzita J. Selyeho
* Univerzita Komenského
* Univerzita Konštantína Filozofa
* Univerzita Mateja Bela
* Univerzita Pavla Jozefa Šafárika
* Univerzita sv. Cyrila a Metoda
* Univerzita veterinárskeho lekárstva a farmácie
* Vysoká škola múzických umení
* Vysoká škola výtvarných umení
* Žilinská univerzita

 |
| Štátne vysoké školy | 
* Akadémia ozbrojených síl generála Milana Rastislava Štefánika
* Akadémia Policajného zboru
* Slovenská zdravotnícka univerzita

 |
| Niektoré súkromné vysoké školy | 
* Bratislavská medzinárodná škola liberálnych štúdií
* Paneurópska vysoká škola
* Vysoká škola ekonómie a manažmentu verejnej správy
* Vysoká škola Goethe Uni
* Vysoká škola manažmentu
* Vysoká škola zdravotníctva a sociálnej práce sv. Alžbety

 |
| Niektoré zahraničné vysoké školy | 
* Vysoká škola mezinárodních a veřejných vztahů

 |
| Niektoré zaniknuté vysoké školy | 
* ~~Stredoeurópska vysoká škola~~

 |

Autoritné údaje: * ISNI: 0000 0001 0700 7123
* LCCN: no00083106
* NK ČR: ko2002106475
* VIAF: 146286735
* WorldCat: lccn-no00083106